CELEX: 62015TN0557
Language: fi
Date: 2015-09-16 00:00:00
Title: Asia T-557/15 P: Valitus, jonka Fernando De Esteban Alonso on tehnyt 16.9.2015 virkamiestuomioistuimen asiassa F-35/15, De Esteban Alonso v. komissio, 15.7.2015 antamasta määräyksestä

9.11.2015   
            
            
               FI
            
            
               Euroopan unionin virallinen lehti
            
            
               C 371/44
            
         Valitus, jonka Fernando De Esteban Alonso on tehnyt 16.9.2015 virkamiestuomioistuimen asiassa F-35/15, De Esteban Alonso v. komissio, 15.7.2015 antamasta määräyksestä
   (Asia T-557/15 P)
   (2015/C 371/45)
   Oikeudenkäyntikieli: ranska
   
      Asianosaiset
   
   
      Valittaja: Fernando De Esteban Alonso (Saint-Martin-de-Seignanx, Ranska) (edustaja: asianajaja C. Huglo)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan 15.7.2015 asiassa F-35/15 annetun määräyksen, jolla Euroopan unionin virkamiestuomioistuimen presidentti hylkäsi valittajan kanteen
            
         
               —
            
            
               kumoamaan nimittävän viranomaisen 21.11.2014 tekemän ja 3.12.2014 vastaanotetun päätöksen, jolla hylättiin valittajan 5.8.2014 tekemä oikaisuvaatimus nro R/865/14
            
         
               —
            
            
               velvoittamaan Euroopan komission maksamaan 17  242,51 euron määrän, jonka määrä on valituksen tekemisajankohdan mukaan ajantasaistettuna 24  242,51 euroa
            
         
               —
            
            
               velvoittamaan Euroopan komission maksamaan 3  000 euroa kertaluonteisina kustannuksina sekä kaikki oikeudenkäyntikulut, joiden määrä yksilöidään myöhemmin.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kolmeen valitusperusteeseen.
   
               1)
            
            
               Ensimmäinen valitusperuste perustuu oikeussuojan epäämiseen siitä syystä, että virkamiestuomioistuin ratkaisi asian määräyksellä mahdollistamatta huomautusten esittämistä uudelleen ja järjestämättä istuntoa.
            
         
               2)
            
            
               Toinen kanneperuste perustuu kontradiktorisen periaatteen ja puolustautumisoikeuksien loukkaamiseen siitä syystä, että virkamiestuomioistuin ratkaisi asian määräyksellä mahdollistamatta huomautusten esittämistä uudelleen ja järjestämättä istuntoa.
            
         
               3)
            
            
               Kolmas valitusperuste perustuu oikeudelliseen virheeseen siitä syystä, että virkamiestuomioistuin lisäsi Euroopan unionin virkamiehiin sovellettavien henkilöstösääntöjen 24 artiklan mukaisiin toimielimiltä saatavan avun edellytyksiin uuden edellytyksen.